ดิฉันมีเส้นขีดสีดำสั้นๆบางๆขึ้นที่เล็บ ตอนแรกเป็นที่นิ้วกลาง วันนี้ตอนล้างมือแล้วแหวกเล็บรู้สึกเจ็บเพิ่งสังเกตุเห็นขึ้นที่นิ้วโป้งอีกขีด อาการนี้เกิดจากสาเหตุอะไรได้บ้างคะ กลัวเป็นมะเร็งผิวหนังค่ะ
สวัสดีค่ะ การมีเส้นขีดดำๆขึ้นที่เล็บ อาจมีสาเหตุจาก เม็ดสีที่สร้างขึ้นผิดปกติใต้เล็บแบบไม่ใช่เนื้อร้าย เลือดออกใต้เล็บหลังเกิดอุบัติเหตุ หรือมะเร็งของเซลล์ที่สร้างเม็ดสีซึ่งอยู่ใต้เล็บ โดยในกรณีที่เป็นเนื้อร้ายรอยดำจะค่อยๆขยายกว้างออก และอาจลามไปที่ผิวหนังของนิ้ว หรือกลายเป็นก้อนเนื้อนูนขึ้นมา เล็บจะเปราะและแตกตามมา การรักษาคือการผ่าตัดเอาส่วนที่เป็นมะเร็งออกดังนั้นแนะนำพบแพทย์เพื่อตรวจรอยโรคจริงว่าเป็นมากน้อยแค่ไหน เข้าได้กับภาวะใดมากที่สุดเบื้องต้นไม่ไปแกะบริเวณเล็บที่ผิดปกติเอง ระวังการกระทบกระแทกที่เล็บ